**A kisebbségbe került magyarság helyzete a XX. században**

***Trianon után:***

-egy tömbben élő magyarság a határok mentén és Székelyföldön, szórványmagyarság Burgenlandban (először ez fog beolvadni)

-jelentős repatriált magyarság: főleg értelmiségiek és hivatalnokok

-A polgári szabadságjogok csak Csehszlovákiában érvényesültek, a többi állam tekintélyuralmi rendszert épített ki; a kisebbségvédelmi szerződéseket mindenütt megszegték.

-A magyarság jelentős civil szervezetekkel bírt (anyagilag támogatni tudta egyházait, mely iskoláit működtette; sajtóját, könyvkiadását). Kós Károly életre hívta a transzszilván mozgalmat (sajátos erdélyi öntudat, viselkedés a történelmi múltra hivatkozva—Kiáltó szó c. röpirata).

***Területi revízió***

-A kisebbségben lévő magyarság jelentős része visszatért az anyaországhoz, de sok nemzetiségi lakos is hozadéka lett a terület-visszacsatolásoknak (kevert lakosságú területek) jelentős népességmozgások az új határokon, atrocitásokkal (pl. az erdélyi belső határon).

-Az utódállamok magyar zsidósága „hiába” menekül Mo.-ra, itthon is utoléri őket a holokauszt.

***1945 után***

Az újból elcsatolt magyarok kollektív bűnössége  
*kimondva* (Csehszlovákiában, melyet Csehország már visszavont, Szlovákia azonban még nem)\*

vagy *kimondatlanul* (Jugoszlávia: vajdasági falvakban magyar népirtás szerb partizánok által)

(Szovjetunió: Kárpátalján a munkaképes férfi lakosság elhurcolása málenkij robotra)

-Romániában a kezdeti üldözést követően (Petru Groza kormánya idején)

1. támogatják a magyar oktatásügyet (a Bolyai Egyetem Kolozsvárott)
2. Maros—Magyar Autonóm Tartomány létesül (Hargita, Kovászna és Maros megyék területén)

-ezeket az engedményeket később fokozatosan visszavonják: Babes-Bolyai Egyetem stb.

A célok: *TK. 262/11.: Illyés Gyula: Válasz Herdernek és Adynak—fontos!*

1. Lehetőleg ne legyen a magyarságnak saját értelmisége.
2. A magyar értelmiségit Moldvába nevezik ki, hogy ott asszimilálódjon.
3. A városokba román betelepítés zajlik, hogy megbontsák a magyar többséget. Ma már nincs egyetlen olyan város sem Erdélyben, ahol magyar többség lenne.

Van magyar könyv-és újságkiadás, kulturális élet (színház), de ezt ellenőrzi a nacionalista proletárpárt irányította állam.

Végül, Ceaucescu idejében:

1. a magyar már csak szakmunkásnak tanulhat magyar nyelven  
   -aki karriert akar, az román iskolában tanul; főleg, ha vegyes házasságból származik
2. erősödik az értelmiségi kivándorlás Mo.-ra
3. a pártállam kidolgozza a faluromboló programot (a szászokat az NSZK kivásárolta, Mo. ezt a magyar kisebbséggel nem tudta/ nem akarta megtenni)

tömeges menekülés Erdélyből az anyaországba

A földtörvényt és a közigazgatás átszervezését a kisebbségi magyarság hátrányára alkották meg   
(a nagybirtokok magyar kézen voltak, földet a többséghez tartozó parasztság számára osztanak elsősorban; a magyar többség megszüntetésével a megyékben nem kell többletjogokat adni).  
TK. 262/9.

A rendszerváltozás az utódállamokban lehetővé teszi

* a magyarság politikai önszerveződését (pártjaik akár az ország parlamentjében is képviselhetik őket, kormányalakító tényezővé is válhatnak). Erdélyben több magyar párt van.
* a kulturális önszerveződést (egyházaik, iskoláik újjászületése—de az állam nehezíti a volt egyházi vagyon visszaadását, amiből pl. az iskolát finanszírozni lehetne)

De: a határ közvetlen közeléből sokan járnak át dolgozni és tanulni Mo.-ra. Ez a hozzánk való asszimilálódást segíti.

A nacionalizmus felszínre törése magyarellenes mozgalmakat eredményezett

* Erdélyben (a Vatra Romaneasca, mely az Olt melléki bányászokat lázította fel 1990-ben; ezen a marosvásárhelyi tüntetésen verték ki Sütő András író fél szemét, mely közvetve a halálát okozta)
* Vajdaságban (magyarok megverése, falfirkák: tartalmuk a magyarokat összefüggésbe hozta a nácikkal; a szerb rendőrség és nyomozóhatóságok nem léptek fel következetesen) magyarok menekülése az anyaországba
* Kárpátalján (ukrán nacionalisták sorozatosan megrongálják a Vereckei-hágón álló emlékművet  
  A kormányzat „elfelejt” rendelni a magyar iskolák számára magyar nyelvű tankönyveket. Ezért ezeket a tanulói számítógépekkel együtt Mo.-ról szállítják.)
* Felvidéken (magyar diáklány megverése, mert az utcán magyarul beszélt. Magyar szobrok rongálása a városokban)

A megoldás az lehet, amit egy erdélyi református pap vezetett be a helyi gyakorlatba. El kell menni a románok helyi ünnepeire, megemlékezéseire, mert megtiszteltetésnek veszik; ők is eljönnek a magyarok saját ünnepeire. A békés egymás mellett élés értelmezése ez a soknemzetiségű területek speciális viszonyaira.

***Problémák:***

-Az EU-tagság elvileg megoldhatná a nemzetiségi problémákat, de az Unió sokszor utalt már nemzetiségi kérdéseket nemzeti hatáskörbe.

-A moldvai magyarság és a közép-erdélyi régió szórvánnyá válásának veszélye (e területeket nem éri el a Duna Televízió, ami igen fontos médium a kulturális azonosságtudat megőrzése szempontjából).  
*Háttér:*  
A moldvai magyarság századok óta kisebbségben él; gondot jelent, hogy, bár katolikusok, nincs engedélyezve számukra az anyanyelvű misehallgatás. Az államhatalom ugyanis katolikus románoknak tekinti őket. (Ha egy moldvai magyart megkérdeznek, minek vallja magát, azt mondja: *katolikus*nak. Magyar államhatalom soha nem volt a területen!)

-Erdélyi tanítók igyekeznek a magyar kultúrát, nyelvet a moldvai magyar gyerekek számára közvetíteni (az iskolák sokszor magánházaknál működnek, délutáni és vasárnapi tanítás keretében).

-Mióta megnyíltak a határok, a földműves, ezért szegényedő csángók növekvő létszámban vándorolnak ki nyugatra munkát keresni (Mo.-ra is, de főleg Olaszországba). A családjukat fenntartani akaró férfiak otthagyták a falvakat, így a honi csángó társadalom főleg nőkből, gyermekekből és idősekből áll. Internetes csángó rádió kezdte meg működését a külföldön dolgozó csángók azonosságtudatának megőrzésére.

-Egy civil alapítvány moldvai csángó gyerekekkel töltött fel üresedő erdélyi magyar iskolát azért, hogy a magyar kultúrát át lehessen adni a következő csángó generáció számára. Kollégium is létesült, a csángó családok önkéntesen jelentkezhettek gyermekük „odaiskolázására”.

-A fiatal csángó családapák már kevésbé akarják magyar iskolába adni gyerekeiket. Azt vallják: a sikeres asszimiláció útja a román iskola kijárása. (Romániában vagyunk!) Ők már maguk is jóformán csak románul beszélnek. (És olaszul, ha külföldön dolgoznak.)

\* 40 000 csallóközi magyart a Szudéta-vidékre, az onnan elűzött németek helyére telepítenek. Ez kietlen bányaterület, ahol viszont a többedik generáció is őrizte még a magyar identitást, nyelvet és az átélt borzalmakat, cseh többségi környezetben.